NARIADENIE RADY (ES) č. 1894/2006
z 18. decembra 2006
o vykonávaní Dohody vo forme výmeny listov medzi Európskym spoločenstvom a Brazíliou, pokiaľ ide o zmenu špecifických koncesií v listinách Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas pristúpenia k Európskemu spoločenstvu, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 133,
so zreteľom na návrh Komisie,
keďže:
(1)
Nariadením (EHS) č. 2658/87 (1) sa stanovila nomenklatúra tovaru, ďalej len „kombinovaná nomenklatúra“ alebo „KN“, a prijali sa zmluvné colné sadzby Spoločného colného sadzobníka.
(2)
Rozhodnutím 2006/1894/ES (2) Rada schválila uzavretie v mene Spoločenstva Dohody vo forme výmeny listov medzi Európskym spoločenstvom a Brazíliou pokiaľ ide o zmenu špecifických koncesií v listinách Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas pristúpenia k Európskemu spoločenstvu s cieľom ukončiť rokovania začaté podľa článku XXIV: 6 GATT z roku 1994.
(3)
Nariadenie (EHS) č. 2658/87 by sa preto malo zmeniť a doplniť,
PRIJALA TOTO NARIADENIE:
Článok 1
Príloha I (kombinovaná nomenklatúra) k nariadeniu (EHS) č. 2658/87 sa mení a dopĺňa takto:
a)
druhá časť (Zoznam colných sadzieb) a tretia časť (Prílohy k colnému sadzobníku) sa mení a dopĺňa podľa ciel a objemov uvedených v prílohe k tomuto nariadeniu;
b)
číselné znaky KN 0201 30 00, 0202 30 90, 0206 10 95, 0206 29 91 v príloha 7 (colné kvóty WTO, ktoré majú byť otvorené príslušnými orgánmi Spoločenstva) sa mení a dopĺňa takto:
(i)
opis colnej kvóty ES pre 5 000 ton „Vykostené ‚vysokokvalitné’ mäso, čerstvé, chladené alebo mrazené, zodpovedajúce nasledujúcej definícii: Hovädzie kusy pochádzajúce z mladých býkov (býčkov) alebo jalovíc (jalovičiek) vo veku 20 až 24 mesiacov, ktoré boli vychované výlučne na pastvinách, ktoré už nemajú hlavné mliečne rezáky, ale nemajú viac ako štyri trvalé rezáky, ktoré sú už dostatočne vyspelé a ktoré spĺňajú nasledujúce klasifikačné požiadavky na hovädzie trupy: mäso z triedy trupov B alebo R dobre vyrastené, s tukovou vrstvou triedy 2 alebo 3; kusy označené písmenami ‚sc’ (špeciálne kusy) alebo nálepkou ‚sc’ (špeciálne kusy) na znak ich vysokej kvality, budú zabalené v lepenkových krabiciach označených slovami ‚vysokokvalitné hovädzie mäso’ sa nahrádza textom vykostené mäso hovädzích zvierat vysokej kvality, čerstvé, chladené alebo mrazené“
(ii)
do stĺpca „ďalšie podmienky“ sa dopĺňa text: „dodávateľská krajina Brazília.“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2006.